**FILOSOFIA ORIENTALĂ**

1. **Caracteristica generală a filosofiei antice**
2. **Gândirea filosofică în India Antică**
3. **Gândirea filosofică în China Antică**

**Caracteristica generală a filosofiei antice**

În perioada antică, filosofia apare ca o nouă formă de percepere a lumii, orientată împotriva formei anterioare de gândire mitică deși, pentru un timp îndelungat, gândirea filosofică este împletită cu cea mitică. Filosofia s-a constituit de la bun început ca formă specifică de manifestare a conștiinței sociale, în sensul efortului de interpretare a existenței, a naturii și a omului. Așadar, trăsătura distinctă a filosofiei antice este corelația ei cu cercetarea naturii, fapt ce a contribuit ulterior la dezvoltarea astronomiei, fizicii, biologiei. Drept urmare, concepțiile filosofice ale primilor cugetători antici sunt *naturfilosofice.*

În cultura europeană, istoria gândirii era studiată timp îndelungat din perspectiva unui europocentrism. Gândirea și civilizația Orientului era îndepărtată de interesul științei occidentale, fiind, drept consecință, interpretată ca o mentalitate preponderent mistică. Actualmente, însă, gândirea și cultura orientală prezintă un interes firesc în abordarea problemei originii filosofiei.

**Gândirea filosofică în India Antică**

În [India](https://ro.wikipedia.org/wiki/India) antică, filosofia se dezvoltă în strânsă corelație cu religia, iar primii filosofi au fost *preoții* care au promovat o gândire filosofică formată din concepte bazate pe *gândirea rațională* și pe *credința mistică*, adică o [*teosofie*](https://ro.wikipedia.org/wiki/Teosofie). Izvoarele filosofiei indiene antice sunt *Vedele*, compuse din patru scrieri:

* *Rig-veda (imnuri de laudă, rugăciuni);*
* *Sama-veda (cânturi)*
* *Yajur-veda (reguli de ritual);*
* *Atharva-veda (formule magice).*

*Vede*-le au fost alcătuite pe parcursul a mai multor secole, de aceea istoria originilor lor a fost separată în câteva perioade:

* *Perioada incipientă –* datează din vremuri preistorice, până în 1000 î.e.n. Cele mai semnificative text păstrat este Rig-veda, care reflectă credința politeistă a dravidienilor și faptul absenței unei structuri sociale bine definite;
* *Perioada a doua –* care datează din 1000 î.e.n. până în 500 e.n. Cele mai semnificative texte păstrate sunt *Brahmanele și Upanișadele.* Indienii cunosc organizare statală și ierarhie socială strict determinată, alcătuită din *caste.*
* *Perioada a treia –* care începe cu a. 500 î.e.n., legată de reformarea *prin umanizare a brahmanismului. Drept* rezultat se constituie o nouă concepție filosofico-religioasă – *budismul.*

Fundamentul întregului sistem social, politic și religios al Indiei îl constituie *casta.* Societatea indiană cunoaște următoarele *caste:*

***1****. Brahmanii*;

***2.*** *Kshatrya*;

**3.** *Vaishyas*;

**4.** *Shudrii*;

Școlile filosofice indiene se numesc *darśana* (viziuni). În general se face distincția între sistemele ortodoxe, care recunosc autoritatea *Vedelor* ca revelație, și sistemele *neortodoxe*, care resping această autoritate. Cele șase ***sisteme clasice ortodoxe*** sunt: *Nyaya și Vaisesika, Samkhya și Yoga, Vedanta și Mimamsa*.

Printre ***sistemele neortodoxe,***  care nu recunosc autoritatea *Vedei* și nici sistemul de caste, se numără: *budismul, jainismul* și *carvaca.*

**Gândirea filosofică în China Antică**

Problemele fundamentale ale spiritualității chineze sunt: *Yin-Yang, Dao, spațiul, timpul și numărul*. Yin-ul și Yang-ul au fost privite ca niște simboluri, având capacitatea de a cuprinde foarte multe aspecte ale lucrurilor, fără a le descrie în mod explicit. Astfel, în cursul vieții de zi cu zi, vechii chinezi, au ajuns să înțeleagă că tot ceea ce există poate fi privit prin cele două aspecte ale sale: *ziua și noaptea, mișcarea și repaosul, căldura și frigul, bărbatul și femeia, exteriorul și interiorul,* ș.a și au descris această învățătură prin termenii Yin - Yang. În domeniul științelor din China antică întâlnim astfel de alternanțe, ceea ce arată caracterul dinamic, autentic, al gândirii.

Izvoarele filosofiei chineze se găsesc în gândirea mitică, reflectată în cele cinci cărți, care împreună alcătuiesc *Cartea Sfântă* în cultura chineză. Acestea sunt:

*Cartea cântecelor și poeziei;*

*Cartea ritualurilor*

*Cartea istoriilor;*

*Cronicile statului Lu;*

*Cartea prefacerilor (Cartea transformărilor).*

Perioada clasică a filozofiei chineze este marcată îndeosebi de două **școli**: *confucianismul și taoismul.* Pe lângă acestea există numeroase alte **curente**, dintre care trebuie menționate, alături de învățătura despre yin și yang (naturfilosofică): *legismul moismul, și nominalismul (sofismul).*

***Confucianismul***: **Confucius** (c. 551-479 î.e.n.),

Principalele lucrări:

*Analectele*

**Concepția filosofică:**

* Principiul reciprocității;
* Principiul fundamental al moralei confucianiste: Ren:*Fapta bună trebuie răsplătită cu Bine;*
* *Conceptul Jen: omenie-umanism;*
* *Conceptul Ming: destinul;*
* Statul ideal bazat pe 5 relații interpersonale și sociale, morala individului și rolul familiei;
* Bărbatul nobil;
* Calea de mijloc *Dao - calea spre fericire.*

***Legism***

* Omul de la natură este rău și egoist;
* Morala este ineficientă de a reglementa comportamentul uman;
* Supunerea față de lege (fa), care trebuie să înlocuiască riturile (li).
* Sistem statal riguros bazat pe pedeapsă și recompensă (principiul biciul și turta dulce).
* Stat legist pragmatic și antitradiționalist.
* Sursa legii – prințul (despotul);
* Supunerea tuturor în fața legilor, cu excepția conducătorului.

***Moismul*** - Mo Zi (Mo Di)

* *dragostea universală sau egalitară* (Jian ai)
* *absența iubirii* generale creează neînțelegeri și tensiuni între indivizi
* politica trebuie să aibă ca scop îmbogățirea poporului și sporirea lui numerică.
* Regele este reprezentantul Cerului pe pământ și trebuie să fie ales dintre cei mai virtuoși cetățeni, iar apoi să fie ajutat, în misiunea lui, de către înțelepți.
* Promovează, în calitate de *virtuți,* *cumpătarea și renunțarea la lux*;
* A combătut *fatalismul* și *predestinarea*, considerând că omul este autorul propriului destin.

***Nominaliștii***.

* Ideea centrală: *unitatea* *universală* („Universul este Unul”);
* au abordat problemele logicii de definire a noțiunilor și a inferențelor dintre termenii logici;
* evidențiază cu ajutorul paradoxurilor relativitatea cunoașterii fenomenelor;

***Taoismul*** - Lao Dzi (sec. V/III î.e.n.).

Principalele lucrări: „Dao de jing" („Tao-te-King” c. sec. V/III î.e.n.;

Concepția filosofică:

* învățătura cu privire la *calea adevărată (dao) și la virtute* adică la relația dintre *dao* și viața omului, îndeosebi cea a suveranului;
* viața omului este înțeleasă ca înglobată în calea cosmică a naturii.
* Statul și ordinea politică reduse la măsura lor minimală.
* *relativitatea experienței practice și a etaloanelor valorice*.